b'\n_START_ARTICLE_\nSamlingspartiet Ny Fremtid\n_START_PARAGRAPH_\nSamlingspartiet Ny Fremtid ble grunnlagt i 1993 av Fremskrittspartiets tidligere stortingsrepresentant Finn Thoresen og stilte lister i alle fylker samme \xc3\xa5r. Det fikk 7\xc2\xa0404 stemmer i alt, noe som var langt unna stortingsrepresentasjon i noe fylke. I 1994 gikk Kristent Samlingsparti inn i partiet. I 1997 stilte partiet lister i to fylker, og i 1998 ble Samlingspartiet Ny Fremtid sl\xc3\xa5tt sammen med Kristent Konservativt Parti under navnet Kristent Samlingsparti._NEWLINE_Politisk inntok Samlingspartiet Ny Fremtid et h\xc3\xb8yreorientert kristenfundamentalistisk standpunkt. Partiet ville blant annet forby abort og homofili, samt \xc3\xa5 gi kristendommen en langt sterkere plass i samfunnslivet.'